Here is a page extracted from Wikipedia that may contain CSS, HTML, and a lot of unformatted text.

Title: Focino
Content: Un focino ye una foz chica. Pueden corresponder a foces fluvio-karsticas u a vals en fondo de saco.

Etimolochía y toponimia 
La palabra Focino se troba muito en la toponimia de la zona entre las provincias de Teruel y Zaragoza. Podría estar un mozarabismo, porque se documenta con fonetica mozarabe en la toponimia churra (El Fuchino).

Igual como foz s'ha castellanizau como hoz en muitos toponimos, la palabra focino se presenta castellanizada a sobén como hocino (Hocino de Blesa). En Vivel la forma con fonetica mozarabe s'ha castellanizau como hochino).

En la toponimia de Fuent de Todos se considera focino a uns barrancos encaixaus de mida mes chica que no las foces y correspondients a vals en fondo de saco d'orichen karstica.

Lista de Focinos 
Focín de l'Asno: en Fuent de Todos.
Focino de los Arcos: focino mencionau en textos medievals y situau probablement entre Moneva y Lagata. 
Focino de la Bajada: en Fuent de Todos.
Focino de la Higuera: en Fuent de Todos.
Focino de Val de Vicent: en Fuent de Todos.
Focino de Blesa: en Blesa.
Focino de la Cueva Marta: en Villanueva de la Uerba.

Toponimos derivaus de focinos 
El Focino u el Forcino: en Belchit.
El Focino u el Hocino: partida de mont de lo termin municipal de Chosa, a on que bi ha una representación d'arte levantín.
El Hocino: en Muniesa.
Focino de la Balsa: en Aguilón.
Fuente del Hocino: en Abanto.
Hocino Boto: en Cubel.
Mina del Hocino u mina Hocino: una mena de calcopirita que bi ha baixo un cabo de la sierra de la Pajaranca, en lo focino de lo barranco de la Dehesa entre Lueixma y Fuent Buena.
Puntal del Hocino: en Bellestar.

Barrancos con nombre derivau de focino 
Barranco del Cerro del Hocino: en Cimballa.
Barranco del Hocino: travesando la Muga entre Aragón y Castiella entre Calmarza y Algar de Mesa.
Barranco del Hocino: en Mezalocha, a on que bi ha un focino con recolons.
Barranco del Hocino: en Estercuel.
Barranco del Hocino: en la sierra de Nogueruelas.
Barranco del Hocino: en La Puebla de Valverde.

Referencias 

Focinos